stanford-oval/wikipedia huggingface dataset:
מכינת צהלי
פרסים

מכינת צהלי זכתה בפרס בגין לשנת תשפ"ב (2021)
הערות שוליים

↑  לינוי משעלי, ‏צפו: שירת ההמונים של החיילות הסרוגות, באתר "סרוגים", 17 באפריל 2018
↑  מדרשת רוני, באתר צהלי
גלי אלון

| --- | --- |
אין תמונה חופשית
 לידה:  20 במאי 1981 (בת 43) לונדון, הממלכה המאוחדת 
 מוקד פעילות:  ישראל 
 עיסוק:  זמרת
 שפה מועדפת:  עברית 
 בן או בת זוג:  אורי יניב 
 מספר צאצאים:  2 
 galialon.co.il
 
גלי אלון (נולדה ב-20 במאי 1981) היא זמרת, יוצרת ומדריכה קולית.
ביוגרפיה

גלי אלון נולדה בלונדון לזוג הורים שירדו מישראל. היא גדלה בניו יורק ואחר-כך בניו ג'רזי שבארצות הברית עד שהייתה בת 12, אז שבה עם הוריה לישראל. שם למדה פסנתר, חליל צד, ריתמיקה, תאוריה ושרה במקהלות. המוזיקה שספגה סביבה בילדותה הייתה מוזיקה אמריקאית כמו ג'אז, סול, פולק, מוטאון ופופ. היא האזינה לאמנים כמו אלה פיצג'ראלד, נינה סימון, פרנק סינטרה, נט קינג קול, בילי הולידיי, טינה טרנר, סטיבי וונדר, ריי צ'ארלס, קרול קינג, ג'וני מיטשל ומייקל ג'קסון.
מגיל 14 למדה במגמת מוזיקה בתיכון "מטרו ווסט" ברעננה, התקבלה כפסנתרנית, אבל במהרה הפכה לזמרת הג'אז של המגמה. בצבא שירתה כמפעילת מחשב במא"מ. כעבור חצי שנה הצטרפה כזמרת לצוות הווי ובידור בחיל הקשר, בו שירת גם הראל סקעת. בתום שירותה הצבאי למדה במגמת ביצוע ג'אז בבית ספר רימון. באותה תקופה השתתפה כסולנית במספר הרכבים, עם איריס פורטוגלי, אילן סלם, עמיקם קימלמן ודני גוטפריד, בפסטיבלים ואירועים שונים.
גלי אלון עשתה תואר ראשון בפילוסופיה באוניברסיטת תל אביב ובמקביל עבדה במשך ארבע שנים במסעדת "פרונטו" של רפי אדר ולקחה חלק בערבי השירה שנערכו במקום אחת לחודש ונתנו במה ליוצרים צעירים. שם שרה ג'אז והכירה את שלום חנוך, שהיה בין באי המקום ודרבן אותה לכתוב, זו הייתה תחילת דרכה כיוצרת. בתהליך הכתיבה ליוו אותה שלום חנוך, צרויה להב אצלה למדה כתיבת טקסטים ורחל הוכמן, שהייתה מורתה לפיתוח קול. רחל הוכמן החלה לשלוח לה תלמידים שילמדו אצל גלי פיתוח קול והכירה לה את אסף אמדורסקי, שהפך למפיק ומעבד אלבום הבכורה שלה. גלי אלון הוציאה תקליט בשם "בין לילה ליום" (בספטמבר 2011) בו היא כתבה את המילים והלחן של כל השירים בתקליט, למעט שיר אחד, "מנהטן", שאת הטקסט שלו כתב נתן יונתן והשיר "בזמן האחרון", שאת הלחן שלו חיבר רועי פרייליך, והיא שרה בו ומנגנת בפסנתר.
הרפרטואר המוזיקלי של אלון משלב בין השורשים המוזיקליים ה"אמריקאיים" עליהם גדלה והתחנכה, לבין הסגנון הג'אזיסטי אותו רכשה ופיתחה בשנותיה ברימון.
בתחילת 2021 ביצעה עם אליוט גרסת כיסוי לשיר "אצלי הכל בסדר" במסגרת פרויקט המחווה ליענקל'ה רוטבליט "הוצאו מהקשרם - שרים רוטבליט". לצידן השתתפו אמנים מוכרים דוגמת דן תורן, סטלה גוט, יובל מנדלסון, תמר אפק, נומקה, עומר מושקוביץ, אור אדרי ואמנים אלטרנטיביים נוספים מעולם הפאנק והפולק.
בעשור השלישי של המאה ה-21, אלון משמשת מדריכה קולית. היא עובדת, בין היתר, עם אנסמבל "ציפורלה" ועם "מיומנה", ומלמדת במחלקה לתיאטרון בבית הספר "מנשר". בנוסף לעבודתה כמדריכה קולית, החלה להפיק שירה באלבומים של אחרים.
חיים אישיים

גלי אלון נשואה לשחקן אורי יניב והם מתגוררים בתל אביב. לזוג שני ילדים.
הערות שוליים

↑  יעקב בר-און, ‏רוטבליט אלטרנטיבי: האלבום שמצדיע לקלאסיקון והמורד של המוזיקה העברית, באתר מעריב אונליין, 3 בפברואר 2021
↑   גלי אלון, אליוט - אצלי הכל בסדר, סרטון  באתר יוטיוב (אורך: 1:39)
| --- | --- |
בקרת זהויות :  NLI: 987007575070505171  VIAF: 17145304383378571400   WorldCat (עם VIAF): 17145304383378571400
מחוזות סאו טומה ופרינסיפה

מבחינה מנהלית סאו טומה ופרינסיפה מחולקת ל-7 מחוזות (Region) מהם 6 באי הגדול.
מפת מחוזות סאו טומה ופרינסיפה
| 0 | 1 | 2 | 3 | 4 | 5 |
| --- | --- | --- | --- | --- | --- |
| מס' | שם | בירה | שטח | אוכלוסייה (נכון ל-2020) | שם בשפת המקור |
| 1 | אקווה גרנדה | סאו טומה | 16.5 | 80,908 | Água Grande |
| 2 | מקנטגאלו | סנטנה | 119 | 20,202 | Cantagalo |
| 3 | קאוה | סאו ג'ואהדוס אנגולרס | 267 | 7,523 | Caué |
| 4 | למבה | נווס | 229 | 39,856 | Lemba |
| 5 | לובטה | סגואדלופה | 105 | 16,940 | Lobata |
| 6 | מה זוצ'י | טרינדייד | 122 | 52,967 | Mé-Zóchi |
| 7 | פרינסיפה | סנטו אנטוניו | 142 | 8,778 | Autonomous Region of Príncipe |
לומה ארל

| --- | --- |

 מידע כללי
 סוג:  מרכז תרבות, מכלול מבנים, סדנת רכבות 
 כתובת:  45, chemin des Minimes 13200 Arles, 35 avenue Victor Hugo, 13200 Arles 
 מיקום:  ארל 
 מדינה:  צרפת 
 מייסדים:  LUMA Foundation 
 הקמה ובנייה
 תקופת הבנייה:  ?–2013
 תאריך פתיחה רשמי:  2013 
 אדריכל:  פרנק גרי, Bureau Bas Smets 
 קואורדינטות:  43°40′24″N 4°38′13″E﻿ / ﻿43.673333333333°N 4.6369444444444°E﻿ / 43.673333333333; 4.6369444444444
 www.luma.org/arles
 he
 
לומה ארל (בצרפתית: LUMA Arles) הוא מתחם אמנות רב-תחומי בעיר ארל שבחבל פרובאנס שבצרפת, שבמרכזו מגדל שתכנן האדריכל פרנק גרי. המתחנם נועד להציע לאמנים את האפשרות להתנסות בהפקת יצירות חדשות באמצעות שיתוף פעולה בין תחומי עם אמנים אחרים, אוצרים, מדענים ועוד.
היסטוריה

המתחם, ששטחו 20 דונם והיה אתר תעשייתי נטוש, הפך למתחם אמנות ביוזמת קרן לומה של אספנית האמנות השווייצרית מיה הופמן, ונפתח לציבור בשנת 2018. המגדל שבו נחנך ביוני 2021. המגדל הוא בגובה 56 מטרים ובו 13 מפלסים. עיצוב המגדל, המכוסה ב-11,000 לוחות נירוסטה שאב השראה מהסלעים שבאזור ומציורו הנודע של וינסנט ואן גוך, "ליל כוכבים", שצויר בפרובאנס. בתחתית המגדל נבנה אטריום עגול דמוי אמפיתיאטרון רומי. במגדל יש חדרי מחקר ועיון, חדרי סדנאות וחדרי תצוגה. במתחם נמצאים גם שישה מבני תעשייה גדולים שנותרו מעברו של המתחם כאתר תעשייתי. במתחם נטעו 300 עצים.
The Loco-Motion

| --- | --- |

 סינגל בביצוע ליטל אווה
 מתוך האלבום Locomotion
 יצא לאור:  יוני 1962
 סוגה:  מוזיקת פופ, רית'ם אנד בלוז
 שפה:  אנגלית 
 אורך:  2:27
 חברת תקליטים:  Dimension Records
 כתיבה:  ג'רי גופין, קרול קינג
 לחן:  ג'רי גופין
 הפקה:  ג'רי גופין
 
"The Loco-Motion" (הלוקו-מושן) הוא שיר פופ משנת 1962 שנכתב על ידי הפזמונאים האמריקנים ג'רי גופין וקרול קינג ושבוצע במקור על ידי הזמרת ליטל אווה (Little Eva).
השיר דורג במקום ה-359 ברשימת 500 השירים הגדולים בכל הזמנים של המגזין רולינג סטון.
היסטוריה

השיר נכתב במקור על ידי בני הזוג קרול קינג וג'רי גופין. באותה העת אווה בויד בת ב-17 (אשר בהמשך הייתה הזמרת שביצעה את הביצוע המקורי של השיר תחת שם הבמה "Little Eva"), עבדה כחדרנית וכבייביסיטר לבתם של קינג וגופין. לאחר שהם כתבו את השיר, קינג וגופין החליטו להביא את בויד לאולפן על מנת להקליט את גרסת הדמו של השיר, כאשר הם קיוו בתחילה כי הזמרת די די שארפ תסכים לבצע את השיר.
לבסוף, לאחר שהמפיק דון קירשנר התרשם מגרסת הדמו בביצועה של בויד הוחלט כי היא תבצע את השיר תחת שם הבמה "ליטל אווה". השיר הגיע למקום הראשון במצעד הבילבורד האמריקני במהלך שנת 1962, מכר מעל למיליון עותקים, וזכה באלבום זהב.
גרסאות כיסוי

לאורך השנים הוקלטו גרסאות כיסוי רבות לשיר, כאשר בין המבצעים הבולטים ביותר היו הלהקה The Chiffons, רינגו סטאר, הלהקה אמרסון, לייק ופאלמר והלהקה אטומיק קיטן.
שתי גרסאות כיסוי בולטות במיוחד של השיר הן – גרסת הרוק משנת 1974 של הלהקה האמריקנית גראנד פאנק ריילרוד אשר הגיעה למקום הראשון במצעד הבילבורד האמריקני וגרסת הכיסוי המצליחה משנת 1987, שהייתה הלהיט הראשון של הזמרת האוסטרלית קיילי מינוג ושהגיעה למקום השלישי במצעד הבילבורד האמריקני.
בד קשמיר

צעיף מקשמיר
בד קשמיר הוא בד המיוצר מסיבי צמר טבעי של עזי הקשמיר הגדלות בחבל קשמיר אשר בצפון הודו, בטיבט ובמונגוליה.
סגולות

סיב הקשמיר הוא הסיב הטבעי הדקיק ביותר[דרוש מקור] ועוביו לא עולה על 16 מיקרון (לצורך השוואה עובי השיער האנושי נע בין 17 ל-18 מיקרון), מה שמקנה לו קלות ואווריריות רבה.
הבד ידוע כאיכותי בזכות היותו בעל מרקם רך ונעים, וכן מונע הזעה וכמבודד חום.
בנוסף, בניגוד לרוב סוגי הצמר או הבד המופקים מסיבים מהחי, ניתן לכבס אותו בכביסה ידנית ואין צורך בניקוי יבש.
מחירו הגבוה של הקשמיר נובע הן מסגולותיו המיוחדות וכן ממגבלות התפוקה: עז בוגרת מספקת בשנה כמות שיער המספיקה ליצור חוט לסריגת שליש סוודר או לאריגת צעיף אחד בודד. כמות הקשמיר השנתית המיוצרת בעולם נעה בין 15,000 ל-20,000 טון.
גלגוליו ההיסטוריים

במאה השלוש עשרה הביא מרקו פולו את הקשמיר לאיטליה שם הוא הפך למוצר יוקרה המזוהה עם האריסטוקרטיה. משם התפשט השימוש בו אל שאר חלקי אירופה תוך שימור מעמדו היוקרתי, כשחוטי האריג והקשמיר מועברים בדרכי הרים מסוכנות בתוואי הידוע של דרך המשי לשוקי אירופה.
מחוזות הרפובליקה המרכז-אפריקאית

מבחינה אדמיניסטרטיבית הרפובליקה המרכז אפריקאית מחולקת ל-20 מחוזות  ואזור הבירה (commune). חלוקה זו בתוקף משנת 2021. המחוזות מחולקים לנפות.
| מיקום יחסי | שם | בירה | שם בשפת המקור | אוכלוסייה  נכון לשנת 2021 | שטח (קמ"ר) |
| --- | --- | --- | --- | --- | --- |
|  | במינגי-בנגורן | נדלה | Bamingui-Bangoran‏ | 82,108 | 58,200 |
|  | באס-קוטו | מובאייה | Basse-Kotto‏ | 380,172 | 17,604 |
|  | אוט-קוטו | בריה | Haute-Kotto‏ | 128,342 | 86,650 |
|  | אוט-מבומו | אובו | Haut-Mbomou ‏ | 52,314 | 55,530 |
|  | קמו | סיבוט | Kémo‏ | 183,742 | 17,204 |
|  | לים-פנדה | פאוא | Lim-Pendé‏ | 442,151 | 13,210 |
|  | לובייה | מבאייקי | Lobaye‏ | 345,108 | 19,235 |
|  | ממברה | קרנו | Mambéré‏ | 265,479 | 15,740 |
|  | ממברה-קאדיי | ברבראטי | Mambéré-Kadéï ‏ | 273,166 | 30,203 |
|  | מבומו | בנגסו | Mbomou‏ | 257,803 | 61,150 |
|  | ננה-גרביזי | קגה בנדורו | Nana-Grébizi‏ | 208,821 | 19,996 |
|  | ננה-ממברה | בואר | Nana-Mambéré‏ | 341,796 | 26,600 |
|  | אומבלה מ'פוקו | בואלי | Ombella-M'Poko‏ | 269,809 | 31,825 |
|  | אואם-פפה | בוסנגוע | Ouham-Fafa‏ | 225,479 | 32,530 |
|  | אואקה | במברי | Ouaka‏ | 446,354 | 49,900 |
|  | אואם | בוסנגוה | Ouham‏ | 297,904 | 50,250 |
|  | אואם-פנדה | בוזום | Ouham-Pendé‏ | 243,315 | 32,100 |
|  | סאנגה-מבארה | נולה | Sangha-Mbaéré ‏ | 138,770 | 19,412 |
|  | וקגה | ביראו | Vakaga‏ | 83,188 | 46,500 |
|  | מחוז הבירה | בנגי | Bangui ‏ | 1,425,276 | 3,260 |
הערות שוליים

↑  http://french.xinhuanet.com/2021-01/22/c_139689009.htm
ערך זה הוא קצרמרבנושא גאוגרפיה של אפריקה. אתם מוזמנים לתרום לוויקיפדיה ו.
לאונרדו באלרדי

לאונרדו חוליאן באלרדי רוסה (בספרדית: Leonardo Julián Balerdi Rosa; נולד ב-26 בינואר 1999 בויז'ה מרסדס שבארגנטינה) הוא כדורגלן ארגנטינאי המשחק בעמדת הבלם באולימפיק מרסיי.
קריירת מועדונים > בוקה ג'וניורס

קולידיו נולד בויז'ה מרסדס שבארגנטינה וגדל במחלקת הנוער של בוקה ג'וניורס, אליה הגיע ממחלקת הנוער של ספורטיבו פויירדון. ב-27 באוגוסט 2018 ערך באלרדי את הופעת הבכורה שלו במועדון, כששיחק 90 דקות בתיקו 0–0 מול הורקאן במסגרת המחזור השלישי בליגת העל הארגנטינאית. בסך הכל ערך קולידיו חמש הופעות בבוקה ג'וניורס במסגרת ליגת העל הארגנטינאית.
קריירת מועדונים > בורוסיה דורטמונד

ב-2019 חתם באלרדי על חוזה לארבע שנים וחצי בבורוסיה דורטמונד מהבונדסליגה. לפי דיווחים בארגנטינה, בורוסיה דורטמונד שילמה לבוקה ג'וניורס 15 מיליון אירו עבור הבלם, ועשויה לשלם שני מיליון אירו נוספים בתנאים מסוימים. ב-1 באפריל 2019 ערך באלרדי את הופעת הבכורה שלו בבורוסיה דורטמונד II, קבוצת המילואים של המועדון, המשחקת בליגה הגרמנית הרביעית, כששיחק 90 דקות בהפסד 0–2 לפ.צ. קלן II במסגרת המחזור ה-27 בליגה הגרמנית הרביעית. ב-6 באפריל הבקיע באלרדי את שער הבכורה שלו בקבוצה, בניצחון 0–3 על הרקנראט במסגרת המחזור ה-28 בליגה.
קריירת מועדונים > מארסיי

ב-21 ביולי 2020, הושאל באלרדי לשנה לאולימפיק מרסיי מהליגה הצרפתית. ב-3 ביולי 2021 חתם בלארדי באופן קבוע במרסיי לחמש שנים.
קריירה בינלאומית

קולידיו לקח חלק עם נבחרת ארגנטינה עד גיל 20 במסגרת אליפות אמריקה הדרומית עד גיל 20 2019, בו הגיעה נבחרתו עד למשחק הגמר והפסידה לנבחרת אקוודור עד גיל 20. קולידיו ערך הופעה אחת בטורניר.
ב-11 בספטמבר 2019 ערך בלארדי את הופעת הבכורה שלו בנבחרת ארגנטינה הבוגרת, כשנכנס כמחליף בדקה ה-83 בניצחון 0–4 על נבחרת מקסיקו במשחק ידידות.
הערות שוליים

↑  Borussia Dortmund sign highly rated centre back Leonardo Balerdi באתר Fansided, ‏ ינואר 2019 (באנגלית)
↑  Balerdi on verge of Dortmund switch, admits Boca president באתר Goal, ‏ 12 בינואר 2019 (באנגלית)
ישיבת זכרון מיכאל

| --- | --- |
אין תמונה חופשית
 ישיבה
 השתייכות:  ליטאית
 תקופת הפעילות:  ראש חודש אלול ה'תשמ"ט - 1989 – הווה
 מייסדים:  הרב שלום מאיר יונגרמן
 בעלי תפקידים
 ראש הישיבה:  הרב יוסף חיים בן דב  הרב ישראל מנחם הירשפלד
 תלמידים
 :  150
 מיקום
 מיקום:  זכרון יעקב
 מדינה:  ישראל ישראל
 קואורדינטות:  32°34′07″N 34°57′01″E﻿ / ﻿32.568634°N 34.95041°E﻿ / 32.568634; 34.95041
  (למפת הכרמל מוגדלת) ישיבת זכרון מיכאל(למפת הכרמל רגילה) ישיבת זכרון מיכאל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת זכרון מיכאל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת זכרון מיכאל
 
ישיבת זכרון מיכאל היא ישיבה חרדית-ליטאית השוכנת בזכרון יעקב.
הישיבה הוקמה הוקמה בסוף שנות ה-80 של המאה ה-20 כחלק מ”המרכז לחינוך תורני“ (מ.ל.ת.) מיסודו של הרב שלום מאיר יונגרמן. בשנותיה הראשונות תפס כולל האברכים של הישיבה את המקום המרכזי בה, ובמהלך שנות ה-90 גדל מספר בחורי הישיבה. כיום עומד מניין הבחורים סביב מאתיים יחד עם הסניף בבני ברק. ראש הישיבה כיום הוא הרב יוסף חיים בן-דב, לצידו כיהן גיסו הרב ישראל מנחם הירשפלד עד למחלתו בשנים האחרונות.
היסטוריה

בשנת 1968 הקים הרב שלום מאיר יונגרמן קריה חרדית בזכרון יעקב הכוללת ישיבות קטנות ומתיבתות, כולם תחת הארגון מ.ל.ת - מרכז לחינוך תורני.
הישיבה נחנכה לקראת שנת הלימודים ה'תשמ"ט, בידי הרב יונגרמן ונקראה "זיכרון מיכאל" על שם אביו. בראשות הישיבה הועמד הרב אלחנן אילן מילר. לאחר פרישתו בתום תקופת כהונה קצרה, מינה הרב יונגרמן את ראשי הישיבה הנוכחיים, שניהם חתניו של הרב חיים שאול גריינימן, שהרב יונגרמן היה מקורבו.
הלימוד בישיבה ודרכה בכלל מתנהלים בדרכו של החזון איש. הלימוד הוא לפי 'סוגיות', נושאים נבחרים במסכת, כמקובל בישיבת סלבודקה בבני ברק, ולא לפי סדר דפי המסכת המקובל ברוב הישיבות. דגש מיוחד מושם בישיבה על ידיעת ההלכה ושמירתה בקפדנות שהן חלק מרכזי בעבודת ה' בתפיסתו של החזון איש.
הישיבה מקבלת בחורים מכל הזרמים החרדיים שמעוניינים ללמוד בסגנון הלימוד המקובל בה, אך רוב התלמידים נמנים עם משפחות חוג חזון איש, בעיקר על החלק בו שהונהג על ידי הרב חיים שאול גריינימן עד לפטירתו. בנו הרב אברהם ישעיהו גריינימן גר בקרבת הישיבה והשפעתו עליה רבה למרות שאינו נושא בה בתפקיד רשמי.
מאפיין נוסף בישיבה זו בשונה מרוב הישיבות של המגזר הליטאי, שהישיבה מרשה ואף מעודדת נישואין בגיל צעיר בהתאם לגישתו של החזון איש.
צוות הישיבה

ראש הישיבה הוא הרב יוסף חיים בן דב, לצידו כיהן הרב ישראל מנחם הירשפלד, עד למחלתו בשנים האחרונות.
המנהל הרוחני הוא הרב חיים שלום וייס, חתנו של הרב דב יפה.
ר"מים המכהנים או כיהנו בישיבה: הרב אברהם קלמנוביץ; הרב אליהו בייפוס; הרב אליהו פוזן; הרב צבי פרידמן והרב יחיאל מיכל פישר.
משיבים: הרב אילון שמואל עזריאלי והרב שמעון קויפמן.
באופן ייחודי למדי, הר"מים וראשי הישיבה מכהנים ברוטציה, כדי לאפשר לכל אחד מהם תקופה בשנה ללימודיו הפרטיים.
מוסדות הקשורים לישיבה

לישיבה סניף קטן בבני ברק, במבנה ישיבת "אוהל יעקב" בשכונת זיכרון מאיר. בראשות סניף הישיבה מכהנים (לסירוגין) הרב אליהו והרב יעקב גריינימן (בני הרב חיים גריינימן), והרב שמואל ('מוּקֶה') זילבר (נכדו של הרב גריינימן).
ישיבות לצעירים הקשורות לישיבה: ישיבת תהילת-שלמה בבני ברק; ישיבת דרכה-של-תורה במודיעין עילית ובמידה מסוימת גם ישיבת משכן התורה בבני ברק.
לבוגרי הישיבה מספר כוללי אברכים ייעודיים שהלימודים בהם תואמים לסגנון הלימוד בישיבה: בבני ברק, "כולל וילנא" בראשות הרב יוסף גריינימן (בן הרב חיים שאול גריינימן), וכולל נוסף בראשות הרב אברהם קלמנוביץ; במודיעין עילית, "כולל זיכרון גבריאל" על שם הרב גבריאל ריקליס, חמיו של הרב יונגרמן, בראשות הרב יחיאל לרר ורבנים נוספים.
הערות שוליים

↑  משה ויסברג, בחדרי חרדים, אבי זכרון יעקב • הגאון רבי שלום מאיר יונגרמן זצ"ל, באתר בחדרי חרדים, 2 בינואר 2013
↑  מקור: ספר 'קובץ חידושי תורה זיכרון מיכאל' כרך א'. קישור ישיר לספר באתר אוצר החכמה: .
↑  ישראל כהן, ‏ה'ממשיך': הבן רבי אברהם ישעיהו גריינמן מזכרון יעקב, באתר כיכר השבת, 12 באפריל 2015
↑  תמונתו ראו: קובץ:הרב בן דב3.jpg
↑  נכדו של הרב אברהם קלמנוביץ מישיבת מיר-ארצות הברית, בן בנו הרב ישראל יצחק.
↑  ראש ארגון משמרת השבת.
↑  בן הרב יעקב פוזן ודיין בבית דין צדק בני ברק.
↑  בנו של הרב יעקב יצחק פרידמן ראש ישיבת תפרח
↑  בן הרב משה פישר, אחיהם של הרבנים ישראל יעקב ושלמה פישר.
↑  נכדו של הרב יקותיאל עזריאלי, רבה של זכרון יעקב.
| --- | --- |
בקרת זהויות :  NLI: 987007463176105171  ISNI: 0000 0000 8943 2440  LCCN: n97052730  VIAF: 3012151433034356420009   WorldCat (עם VIAF): 3012151433034356420009
חאן חילו

| --- | --- |

 היסטוריה
 תקופות:  התקופה הממלוכית בארץ ישראל, התקופה העות'מאנית בארץ ישראל 
 מיקום
 מדינה:  ישראל 
 קואורדינטות:  31°57′16″N 34°54′01″E﻿ / ﻿31.95444444°N 34.90027778°E﻿ / 31.95444444; 34.90027778
  מפת מיקום  מפה דינמית   (למפת גוש דן מוגדלת) חאן חילו(למפת גוש דן רגילה) חאן חילו(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חאן חילו(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חאן חילו  he חאן חילוhe חאן חילומפת  __ לוד (in English: Ludd) [‌השפלה וסביבותיה‌]מצפון וממערב: __ מועצה אזורית שדות דן (in English: Sdot Dan Regional Council) ממזרח: __ מועצה אזורית חבל מודיעין (in English: Hevel Modi'in Regional Council) מדרום: __ רמלה (in English: Ramla) tabBackground:;tabBorder:#aaa;defaultTab:0;
 
חזית המבנה הדרומית: בקומה הראשונה נראים פתחי שבעת החדרונים ושער הכניסה אל החצר הפנימית (שלישי מימין). מעל הקומה הראשונה נראים חדרי הקומה השנייה שהשתמרו
הקשת והוו למנורת השמן מעל שער הכניסה בחזית הדרומית
בית מלאכה ובית בד מצפון לחאן
חאן חילו או חאל אל-חילו הוא מבנה חאן השוכן בעיר העתיקה בלוד, מצפון למסגד אל-עומרי ולכנסיית גאורגיוס הקדוש קוטל הדרקון. החאן הוקם בתקופה העות'מאנית והיה גם בשימוש בימי המנדט הבריטי. כיום מבוצעת במבנה חפירה קהילתית במסגרת מיזם "בראשית".
היסטוריה

ראשיתו של מבנה החאן הייתה ככל הנראה בתקופה הממלוכית, והוא ניצב לצד דרך הדואר, מדרום לגשר לוד. בתקופת העות'מאנית פעל במקום שוק עירוני שנערך פעמיים בשבוע: באחד משני הימים נערך יריד לתוצרת חקלאית ולמוצרי צריכה, וביום האחר פעל בו שוק בהמות, שהועבר בשנות ה-20 של המאה ה-20 אל מחוץ לשטח העיר הבנוי. סביב האתר פעלו חמאם, תחנת משמר, באר מים, ובסוף המאה ה-19 הוקמו בסביבתו מרפאה ובית חולים. עוד שכנו בסביבת החאן בתי מלאכה לעיבוד תוצרת חקלאית, בתי בד, טחנות קמח, בתי אריגה לייצור יריעות לאוהלים, ובתי חרושת לעיבוד מוצרי ברזל.
בימי המנדט הבריטי חכרה משפחת חאלתה את המבנה, השכירה את חדריו והעניקה שירותים בתשלום לבאי המקום. בני המשפחה עשו שימוש באחד מחדרי החאן להשריית גרעיני תורמוס מתוק (תורמוס חילו), וברבות הימים דבק השם במבנה ובמשפחה..
ממצאים בחצר הפנימית

שטח החצר הפנימית נחקר בשנת 2007 בידי אוניברסיטת תל אביב בשיתוף עם משרד התיירות, החברה הממשלתית לתיירות ועיריית לוד, וכן בידי בית הספר לארכאולוגיה מקראית על שם נלסון גליק של היברו יוניון קולג'. חפירות אלה חשפו שרידי ריצוף וכלי חרס, בעיקר מן התקופה העות'מאנית. בנוסף, נמצאו חרסים מהתקופה הממלוכית, מהתקופה הערבית המוקדמת ואולי אף קודם לה, אך נראה כי אלה הובאו ממקומות אחרים לשם מילוי אדמת החצר. ממצאים נוספים כוללים מספר מקטרות חרס מהמאות ה-18 וה-19 ומטבע זהב עות'מאני מהמחצית הראשונה של המאה ה-19.
המבנה

החאן בנוי בתוכנית רבועה, ועשוי מ-3 אגפים המקיפים חצר פנימית פתוחה בצידה המערבי. בצד המערבי של החצר הוקם בתקופה העות'מאנית מבנה שסגר עליה מכיוון זה, אך לא היה קשור אל החאן. המבנה נהרס בשלב האחרון של השימוש בו. במרכז החצר היה בור מים ומסביבה קבועים ווים שנועדו לקשירת הבהמות. שער הכניסה אל החצר הפנימית ניצב באגף הדרומי ומעוצב בסגנון ממלוכי כאשר משני צדדיו נקבעו ספסלי ישיבה לשומרים. מעל השער קשת מעוטרת שבראשה ניתן להבחין בוו אשר עליו נתלתה מנורת השמן שהאירה את הכניסה. שלושת אגפי המבנה:
האגף הצפוני: אורכו 24 מ׳ ורוחבו 7.5 מ׳. באגף אולם אחד גדול שתקרתו בנויה מקמרונות צולבים.
האגף המזרחי: אורכו 33.5 מ׳ ורוחבו 12 מ׳. אגף זה מורכב בקצוות הצפוני והדרומי של האגף שני חדרים גדולים, וכן יש בו שורת חדרים קטנים.
האגף הדרומי: האגף מחולק לשני חלקים שונים המופרדים באמצעות קיר אורך בעובי של כמטר. חלקו הצפוני באורך של 23 מ׳ וברוחב של 5.5 מ׳ פונה צפונה אל החצר הפנימית וכולל מספר חדרים; חלקו הדרומי של האגף כולל שורה של 7 חדרונים הפונים אל הצד החיצוני של המבנה, ומעליהם קומה שנייה. החלק המערבי של האגף הדרומי הרוס.
הערות שוליים

↑  חאן חילו
↑  לווד, ח'אן אל-חילו, 2007
↑  יובל גדות, קטיה ציטרין-סילברמן ותאופיק דעאדלה, לוד, ח'אן אל-חילו, 2007, באתר רשות העתיקות, ‏25 אוגוסט 2008
| --- | --- |
בקרת זהויות :  NLI: 987007366209105171
ג'וניור אלדסטול

ג'וניור אלדסטול (במלאית ובשוודית: Junior Eldstål; נולד ב-16 בספטמבר 1991) הוא כדורגלן מלזי המשחק בעמדת הבלם בג'והור דארול טעזים.
קריירת מועדונים

אלדסטול נולד בקוטה קינבאלו שבסבה, מלזיה לאם מקומית ואב שוודי ובגיל שנתיים עבר עם משפחתו לסטוקהולם ובגיל 8 לאנגליה. הוא התחיל לשחק כדורגל בקבוצת הילדים של אלדרשוט ובגיל 17 הצטרף לרדינג. בגיל 19 נרשם ללימודים חינוך גופני במללכת הארטפורי ובמקביל שיחק בקבוצת הכדורגל של המכללה. כעבור שנה החל לשחק במקביל בסלימברידג'.
באפריל 2013 חתם בסראוואק מליגת העל המלזית. ב-17 באפריל ערך את הופעת הבכורה שלו בקבוצה בהפסד 2-0 לקלנטן במסגרת גביע ה-FA המלזי. בסיום העונה הוא סייע לקבוצה לזכות באליפות ראשונה מזה 16 שנים. ב-14 בספטמבר נפצע בגב ונעדר לחודשיים.
ב-11 בנובמבר 2014 חתם בג'והור דרול טעזים. ב-14 במרץ 2015 הבקיע את שער הבכורה שלו בקבוצה בתיקו 1-1 נגד סימה דארבי. אלדסטול זכה בג'והור ב-3 אליפויות, 3 סופר קאפ, גביע אחד, גביע הליגה אחד ופעם אחת בגביע ה-AFC. ב-29 באוקטובר 2018 הודיע על עזיבת המועדון.
בתחילת שנת 2019 חזר לאנגליה וחתם במטרופוליטן פוליס. ב-5 במרץ 2019 ערך את הופעת הבכורה שלו בקבוצה בניצחון 2-1 נגד קינגס לנגלי.
בשנת 2021 חתם בצ'ון בורי. ב-3 בפברואר 2021 ערך את הופעת הבכורה שלו בקבוצה בניצחון 0-3 נגד סופן בורי במסגרת הגביע התאילנדי.
ב-7 ביולי 2022 חזר לקדנציה שנייה בג'והור דרול טעזים ושיחק בקבוצת המילואים שלה.
ב-5 בינואר 2023 חזר לתאילנד וחתם בפרצ'ואפ.
ב-20 ביולי 2023 חתם בדווה יונייטד מליגת העל האינדונזית.
קריירה בינלאומית

ב-11 ביולי 2013 אלדסטול זומן לראשונה לסגל נבחרת מלזיה לקראת משחק ידידות לא רשמיים נגד צ'ון בורי, צ'לסי וברצלונה. בהמשך השנה הוא שיחק בנבחרת הצעירה של מלזיה.
ב-27 באפריל 2014 ערך את הופעת הבכורה הרשמית שלו בנבחרת בתיקו 0-0 נגד מלזיה. השתתף עם הנבחרת בגביע אסיה בכדורגל 2023.
תארים

ליגת העל המלזית: 2013
ליגת העל המלזית: 2015, 2016, 2017
פיאלה סומבאנגסיה: 2015, 2016, 2018
גביע ה-FA המלזי: 2016
הגביע המלזי: 2017
גביע AFC: 2015
ליגת העל המלזית: 2022
נל קרטר

| --- | --- |

נל קרטר
 לידה:  13 בספטמבר 1948 ברמינגהאם, ארצות הברית 
 פטירה:  23 בינואר 2003 (בגיל 54) בוורלי הילס, ארצות הברית 
 מקום קבורה:  בית הקברות הילסייד ממוריאל פארק 
 מדינה:  ארצות הברית 
 תקופת הפעילות:  1970–2003 (כ־33 שנים) 
 מקום לימודים:  A. H. Parker High School 
 מספר צאצאים:  3 
 פרסים והוקרה:  פרס עולם התיאטרון (1978)  פרס דרמה דסק לשחקנית מצטיינת במחזמר  פרס אמי לבידור בפריים טיים  פרס טוני לשחקנית משנה במחזמר 
 פרופיל ב-IMDb
 
נל קרטר (באנגלית:  Nell Carter;‏ 13 בספטמבר 1948 - 23 בינואר 2003) הייתה שחקנית וזמרת יהודייה-אמריקאית. זוכת פרס טוני ופרס אמי ומועמדת 2 פרסי גלובוס הזהב על תפקידה בקומדיית המצבים "Gimme a Break!".
קורות חיים

נולדה בשם נל רות' הארדי בעיר ברמינגהאם שבאלבמה. איבדה את אביה בגיל שנתיים לאחר שזה התחשמל למוות. היא גדלה כנוצרייה, הייתה נערת מקהלה בקהילתה ושרה שירי גוספל בתחנת הרדיו המקומית.
בגיל 16 עברה אונס ומכך נכנסה להריון, היא ילדה בת ומסרה אותה לדודתה שתאמץ אותה. בגיל 19 עזבה את אלבמה ועברה להתגורר בניו יורק שם שרה בבתי קפה לפני שהצליחה לפרוץ.
קריירת משחק

קרטר החלה את דרכה כשחקנית תיאטרון בברודוויי בראשית שנות ה-70, היא זכתה בפרס טוני על תפקיד ראשי מוערך במחזמר "Ain't Misbehavin' ". היא התפרסמה לראשונה בשנת 1979 לאחר הופעתה המוזיקלית בדרמה המוזיקלית הקומית של מילוש פורמן "שיער". היא זכתה להכרה גם בזכות תפקידי משנה בסדרה "התקווה של ראיין" ובסרט "בעיות מודרניות".
בשנת 1981 הופיעה לראשונה בתפקיד ראשי בחייה, בקומדיית המצבים "Gimme a Break!". קרטר גילמה במשך שש עונות הסדרה את הזמרת נלי רות "נל" הרפר, היא הועמדה על משחקה פעמיים לפרס גלובוס הזהב ולפרס אמי.
היא זכתה בפרס אמי בשנת 1982 על הביצוע המוזיקלי שביצעה ביחד עם השחקן אנדרה דה שילדס בשחזור הטלוויזיוני למחזמר "Ain't Misbehavin' ".
בתחילת שנות ה-90 השתתפה קרטר בסיטקום "Hangin' with Mr. Cooper" בתפקיד מנהלת התיכון פמלה ג'יין מור.
חיים אישיים

בצל ההצלחה שלה בראשית שנות ה-80 סבלה קרטר מבעיות של התמכרות לסמים. היא ניסתה להתאבד ובשל כך נכנסה למוסד גמילה.
התגיירה בשנת 1982 לאחר שנישאה למתמטיקאי ג'ורג' קרינקי, השניים התגרשו לאחר כעשר שנים. קרטר הייתה אם לשלושה - בת אותה ילדה בגיל 16 ושני בנים אותם היא אימצה. לאחר מכן נישאה למלחין רוג'ר לרוקואה והתגרשה ממנו כעבור שנה.
היא נפטרה בתחילת שנת 2003 ממחלת לב בגיל 54 לאחר שנים בהן סבלה מבעיות רפואיות שונות.
פילמוגרפיה > קולנוע

שיער (1979)
בעיות מודרניות (1981)
טקס (1982)
נבל העשב (1995)
סווינג (2003)
בחזרה עד חצות (2005)
פילמוגרפיה > טלוויזיה

התקווה של ראיין (1979)
The Misadventures of Sheriff Lobo (אנ')‏ (1980–1981)
Gimme a Break! ‏ (1981–1987)
שלום סומסום (1991)
הכדור חוזר לקופר (1993–1995)
ינון אבידן

ינון אבידן (נולד בדצמבר 1950) הוא ראש המועצה המקומית חצור הגלילית לשעבר, שכיהן בתפקיד בין השנים 1978–1983.